MEELEPARANDUSJUTLUS SOOMELE
Oled südamest teretulnud sellese prohvetlikku saatesse!
Minu nimi on Riikka Halko.
Olen tulnud jagama sulle sõnumit taevast
ja andma edasi, mida Jeesus meie, kristlaste seas teeb
ja mida Ta tahab teha.
Niisiis olen tulnud jagama tõde ja alustan sellest, kes ma olen.
Minu nimi on Riikka Halko ja ma olen pereema Vantaalt.
Usklikuks sain 1991.aastal, kui Jeesus tuli mu elutuppa.
Enne seda ma ei uskunud Jumalat ja pidasin Piiblit muinasjuturaamatuks.
Peale seda asusin järgima Jeesust,
õpetama usuasju, vaimulikke asju ja tegema vaimulikku tööd.
Seda tööd jagus 14 aastaks,
kuni Jumal lähenes mulle ja käskis mul meelt parandada.
Sel teemal tahan sulle täna rohkem rääkida.
Aga alguses ülistame Jumalat Taaveti sõnadega.
Psalmid 97
"Issand on kuningas, maa ilutsegu!
Rõõmustagu saarte hulk!
Pilved ja pimedus on tema ümber, õigus ja õiglus on ta aujärje alus.
Tuli käib tema palge ees ja põletab vaenlased tema ümber.
Tema välgud valgustavad maailma.
Maa näeb ning vabiseb.
Taevad kuulutavad tema õigust ja kõik rahvad näevad tema au.
Häbi tunnevad kõik kujude kummardajad,
kes kiitlevad ebajumalaist.
Kummardage teda, kõik jumalad!
Siion kuuleb seda ja rõõmustab.
ja Juuda tütred rõõmutsevad sinu õiglastest kohtuotsustest, Issand!"
Taavet ülistas Jumalat, sest ta sai aru, et Jumal on suur;
et Jumal üksi on kõikväeline Iisraeli Jumal.
Tema üksi on loonud kõik
ja Ta kannab kõige eest hoolt.
Ta hoolitseb maa eest.
Ta on plaaninud inimlastele tuleviku ja lootuse.
Ise olen järginud Jeesust 21 aastat.
Olin kõik kogudused läbi käinud.
Otsisin igas kohas Püha Vaimuga täitumist.
Võtsin alati vastu erinevaid õpetusi ja mõtlesin,
et see jutlustaja nõuanne on mulle nüüd suur õnn eluks
ja nüüd saan osa Jumala väest.
Olin vaimustuses mõne nädala
ja käisin selle jutlustaja nõuannete järgi, mille olin saanud.
Samas oli mu süda täitsa tühi ja mu südames polnud armastust.
Jeesus polnud tegelik Issand mu elus.
Seepärast sattusingi sügavasse ahastusse ja pimedusse.
Kuni päevani, mil Jeesus tuli mu juurde ja ütles:
"Riikka, sa pead meelt parandama."
Selline tavaline inimene nagu mina, pidin meelt parandama.
Mõtlesin, et miks just mina pean meelt parandama?
Mina olen näinud Jeesust.
Mina ju tunnen Sind, Issand!
Mul oli südames suur uhkus.
Kuid Jumal oma armus lubas mul kukkuda voodisse.
Lebasin 8 kuud voodis.
Kõik mu päevased tegevused toimusid täiesti teiste inimeste abil.
Voodi oli täis Piibleid ja vaimulikke raamatuid.
Mõtlesin, et küll ma leian sealt abi,
aga mitte millestki polnud kasu.
Pettusin selles väga, et kogesin, et Jumal on mind maha jätnud.
Aga tegelikult see aeg, mil haigestusin,
oli täis Jumala suurt armu ja armastust.
Jeesus näitas mulle ühel hetkel, mis juhtus Kolgata ristil.
Et mis oli nii tähtis,
et Kolgata rist on tänapäevalgi kõige suurem jututeema maailmas.
Ja samas ka maailma kõige vihatuim asi.
Ja maailma kõige armastatuim asi.
Jeesus, sel moel, kui Ta risti löödi, ilmus mu ette.
Ta pea oli verine.
Ta silmamunadki olid verised.
Ta oli nii rudjutud.
Vaatasin Talle silmadesse ja sain aru, et olen süüdi.
Mina, kes ma oskasin öelda, et Issand on hea.
Mina, kes ma rääkisn inimestele Jeesusest.
Ostsin Piibleid ja jagasin neid tasuta.
Aitasin inimesi
ja olin alati valmis rääkima Jeesusest igaühele, keda kohtasin.
Mina, kes ma arvasin end armastavat vaeseid ja kannatustes olijaid,
aheldatud inimesi,
kogesin, et olen süüdi Jeesuse ristilöömises.
Et olen teinud pattu ja olen süüdi.
Jeesuse otsaesiselt kukkus verepisar otse mu rindkere peale.
See täitis kogu mu keha.
See üks verepisar tõstis mu sekundigavoodist üles.
Kogesin nii üleloomulikku Jumala pühadust ja suurt rahu,
mida polnud kuskil varem kogenud.
Kuigi olin varem näinud Jeesust,
polnud ma kunagi kogenud Kolgata vere väge.
Jumala au täitis kogu mu toa.
Püha Vaim ütles mulle:
"Nüüd Riikka, vaatame üle kõik su patud!"
Ta pani mind sohvale istuma.
3 tundi vaatlesime mu patte.
Tahan rääkida sulle patust, mis pole nii, nagu sa arvad.
Patt pole see, et me seame enestele piirid
ja proovime siis olla head Jumala ees.
Patt pole see, kui me eksime inimlike käskude vastu,
inimeste tehtud seaduste vastu.
Patt on südame sügav olemus hakata Jumalale vastu.
Samuti Ta Sõna ja tahte vastu.
Jumalale sõnakuulmatu olek on hoiak.
Jumala Vaim lubas mul tunnistada mu patte
ja kui ma seda tegin, sain ma vabaks.
Kõik patud puudutasid mu hoiakuid.
Hoiakuid Jumala ja lähedaste suhtes
ja ka seda, kuidas ma ennast olin kohelnud.
Jumala Vaim täitis mu toa oma auga.
Tunnistamisega tuli mu südamesse vabadus ja kirkus,
rõõm ja rahu ning tugev tahe täita Taevaisa tahet.
Tundus, nagu kogu rindkeret oleks täitnud suur tulekera.
Tahtsin joosta välja kõigile rääkima, et on võimalik vabaneda patust.
Et Jeesus tuli selleks, et tühistada Kuradi teod
ja vabastada meid patust.
Et kuigi ma vahel kukun, tõstab Ta mind alati üles.
Ta ütleb vaikselt: "Mitte nii!"
Ma ei pea jääma sellesse kinni.
Jeesus tahtis õpetada mulle neid asju
ja seepärast ei lubanud mul liikvele minna.
Ta pani mu 1,5 aastaks koduaresti, kus Ta õpetas mulle evangeeliumi.
Seda sama evangeeliumi, mida Ta ise mulle taevast ilmutas.
Mitte seda, mida mulle oli õpetatud inimlikel viisidel,
vaid nii, nagu see taevase tõena on kirjutatud.
Ta näitas mulle ka oma headust ja au.
Ühel hetkel Ta viis mind taevasse.
Tal on seal suur aed.
See on täis ilusaid lilli.
Igaüks neist on ainulaadne.
Igal lillel on omad värvid.
Ma sain aru, et olen Jeesuse aias
ja et need lilled on kristlased.
Need, kes armastavad Jeesust ja on hakanud Teda järgima.
See oli Jumala headus, mis hoolis inimestest.
Teine küsimus oli, et näha Jumala au.
Selle aia keskel oli kirgas olend.
Mehetaoline kirgas olend.
Ta liikus aias.
Ta justkui hõljus.
Ta liikus nende lillede keskel ja puudutas igat üht.
Ta ei liikunud mitte ühestki mööda.
Kui ta liikus, siis ma järgnesin talle.
Ta liikus aina kiiremini ja kiiremini.
Lõpuks me jooksime lilleväljal.
Mu ainuke mõte oli, et ei tohi kaotada seda kirkust.
Järgmisel hetkel leidsin end taas palvetamas oma kodus.
Jumal armastab sind,
aga Jumal vihkab pattu.
Ta armastab patuseid, aga vihkab pattu.
Siin maal on Jeesuse sõnul liiga kaua lahjendatud Jumala Sõna.
See on nagu kord paradiisis oli,
kus madu küsis: "Kas Jumal tõesti ütles?"
Jah ütles.
Jumal on öelnud.
Tema Sõna on tõde.
Jeesus näitas mulle, mida Soome rahvas vajab.
Ta tõstis mind taevasse.
Ümberringi oli kõik tume.
Jeesus seisis seal ja Ta kõrval oli suur raamat.
See oli pruun raamat.
Ta ütles mulle: "Riikka, see on tõe raamat.
Mina annan siit raamatust su maa kohta tõe sõnu."
See raamat nägi hea välja
ja ma tahtsin lugeda seda raamatut.
Äkki hakkasid raamatust valguma pisarad.
Pisarad voolasid ükshaaval vaikselt alla.
Küsisin: "Jumal, mis pisarad need on?
Mis pisarad need on mu rahvale?"
Jeesus ütles: "See on õli lastele."
Jumala Sõna on tõde.
Taanieli raamatus räägitakse tõe raamatust,
kui Jumal andis Taanielile tõe raamatust sõnu.
Kirjutatud sõnu, mis lähevad täide.
Rahvaste saatusi.
Jumala plaane riikidele, maailmajagudele ja üksikisikutele.
Usun, et Soomes on aeg peatuda ja leida Jeesus.
On aeg muutuda Jumala ees tõsiseks ja tulla Jeesuse juurde.
Tões ei pea me Teda kartma.
Tulla Jeesuse juurde ja öelda: "Jumal, uuri mu südant!
Mõista kohut mu südame üle.
Tahan olla puhas, õnnelik, terve ja vaba.
Tahan põleda Jumala tuld.
Tahan võita hingi.
Tahan armastada, et ausalt tulla ja öelda:
"Jeesus, mul pole õiget armastust.
Mul pole õiget taevast armastust."
Jeesus küsis minult: "Riikka, kas leidub veel ehtsat armastust?"
Pisarad voolasid Ta silmist.
Ma häbenesin ja ütlesin: "Jeesus, ma ei armasta mitte kedagi.
Ma olen ainult usklik, aga seda tõelist armastust mul pole.
Jeesus, anna mulle seda armastust!
Seda, milles peitub vägi."
Soovin, et peatuksime.
Andkem Jumalal endid läbi uurida.
Et Jeesus, kui minus on midagi sellist, mida Sina pole minusse pannud,
siis võta see ära!
Pane mu sisse taevariigi asjad.
Taevariigi seadused.
Taevariigi plaanid mu elu jaoks,
et ma oleksin valmis loobuma omadest plaanidest.
Omadest pürgimustest.
Ma tahan Sind, Jeesus!
Ma tõesti tahan leida Sind, Jeesus.
Ma tahan aru saada, mis toimus Kolgata ristil.
Miks see rist oli nii tähtis?
Meil on igatpidi väga kiire.
Minulgi oli kiire.
Kui keegi küsis, siis ma ütlesin: "Jah, ma olen usklik.
Ma usun Jeesusesse.
Jeesus päästab ka sind!
Jeesus suri su eest!"
Aga mu süda oli sellest kaugel.
Jumal tahab teha oma Sõna elavaks meie sees.
Piibel pole mingi heaolu raamat!
Piibel pole ka mingi õnnistuste õpetusraamat.
Piibel pole ka mingi humanistlik raamat aitamaks teisi.
Piibel on tõe Raamat.
Jumala püha Sõna.
Nüüd tuleb sel maal laskuda tõesti põlvedele.
Jeesus tuleb ja purustab kõik, mida Tema pole ehitanud.
Ta kisub sel maal maha kõik inimlikud pürgimused.
Ta teeb seda, kuna Ta armastab.
Jeesus tuli elava inimesena inimese ellu.
Ta saab aidata sind.
Ta on hea sõber. Ta lohutab tõeliselt ja õigesti.
Ta soovib sulle teed, mille Ta on su jaoks valmis pannud.
Aga Ta ei sunni sind sellele teele.
Ta pakub seda sulle ja sina pead valima.
Jeesus käis, tegi head, tervendas haigeid, vabastas vange,
äratas surnuid, osutas Isa armastust.
Taevaliku ja kõikväelise taeva ja maa Looja armastust.
Jeesus tegi nii.
Ta ootab, et saaks sinus olla, et teha neid asju tänapäevalgi.
See, mis juhtus Kolgata ristil, tähendab võitu patu üle.
See tähendab võitu Saatana ja kõige pimeduse üle.
See tähendab võitu su lihaliku meele üle,
mis viib sind alati samasse oravarattasse.
Et koguaeg on üks ja see sama.
Jeesus juba vabastas sind
ja ma soovin, et sina, kes sa seda saadet vaatad,
põlvitaksid kõikväelise Jumala ette ausalt ja tõeliselt.
Et saaks ära heidetud see uskliku mask
ja öeldaks: "Jumal, ma olen tegelikult nõrk inimene.
Ma tegelikult ei oska seda elu elada.
Mul läheb alati valesti ja ma keeran kõik asjad tuksi.
Kui ma ka sooviksin olla miski, siis ma ei suuda, Jeesus.
Vabasta oma vägi taevast, mis tuleb ja puhastab mind.
Kolgata vere vägi, et ma saaksin uuesti sündida ülalt.
Jumala lapseks, kes tahab teha oma taevase Isa tahet.
Seda ma soovin sulle.
Ma soovin, et Soome kogudustes langetaks põlvedele.
Me oleme proovinud karjatada Soome koguduste karja,
Jeesus, me oleme väsinud.
Me ei taha süüdistada inimesi, aga karjaseid häirib see,
et koguduse inimesed pole täis Püha Vaimu.
Siis peaks karjane vaatama peeglisse ja ütlema:
"Jeesus, mul pole seda väge! Seepärast mu kogudus kannatab.
Jeesus, mul pole armastust.
Sa oled andnud mulle koguduse, aga ma ei oska seda hoida.
Ma vajan Püha Vaimu ligiolu."
Kõik jutlustajad ja koguduste karjased, pastorid ja kirikutegelased,
ka piiskopid tuleksid ja parandaksid meelt.
Kuna Jumala Sõna on tõde,
siis me rahvas saaks kogeda Jeesuse ligiolu õnnistusi.
Jumala armu ja seda hella hoolitsust,
millega Jeesus on tahtnud koguduse inimesi puudutada,
et me võiksime olla meie ise, et Jumal annaks kasvu,
et kogudustes ei rikutaks Püha Vaimu tööd.
Kristliku Sõna teenija ülesanne on jutlustada.
Üks istutab, teine kastab, aga Jumal laseb kasvada.
Kui ka on rikutud Jeesuse omi,
lubamata inimestel kasvada sedapidi, kuidas Jeesus tahab
ja käia nendel teedel, mille Jumal on neile valmistanud.
Kõike seda, kui sa oled Sõna teenija, kõike seda ma räägin sulle selleks,
et Jumal tahab teha sinust tulega põleva
ja kogu oma olemusega Jeesust armastava Jumal Sõna teenri,
et enam ei tehtaks asju poolikult.
Aega on vähe, Jeesus on tulemas tagasi.
Ta näitas mulle, kuidas Ta tuleb maa peale.
Koos Temaga on kaasas tuhanded inglid.
Sel hetkel on kogu maailma haaranud pimedus.
Kogu atmosfäär oli täis musta.
Jeesus seisis atmosfääri peal koos suure hulga inglitega.
Ja kas teate, mida Ta tegi?
Ta puhus korra ja kogu pimedus kadus.
Sel hetkel astus Jeesus oma taevalikus olekus,
nagu Ta on täna kõige kõrgeim kuningas ja preester,
Ta astus sellises olekus valitsejana selle planeedi - Maa peale.
Kuhu seltskonda me kuulume?
Kas oleme võtnud Jumala Sõna tõsiselt?
Jeesus on nii hea.
Nii mitmed üksikud hetked, mis ma olen kodus veetnud,
kui kõik inimesed jätsid mu maha, kuna ma haigestusin.
Ma polnudki see suur kuulutaja nagu nad olid arvanud.
Polnud ka suur heategija, vaid tavaline patune.
Minust polnud enam kasu.
Jutlustajad ei käinud mind enam kodus vaatamas.
Keegi ei pakkunud mulle transporti poodi,
kui ma ei seisnud 8 kuud jalgel.
Komberdasin ülakorrusele dušši alla ja taas tagasi voodisse.
Aga Jeesus on ustav.
Ta on tõeline ja ustav.
Ta kannab omade eest hoolt.
Ta tõesti armastab sind!
Ja seepärast Ta ei taha, et su elus oleks pattu,
sest see lahutab sind Jumalast.
Soome ainuke lootus on tunnistada Jumalale oma rahva patud
ja võtta vastu ülesanne,
mille pärast Jeesus selle rahva iseseisvaks tegi.
Saada täis selle armastusega, mida taevast valatakse,
vabanedes kõigest üleliigsest.
Saada tõeliselt vabaks.
Armastada Jumalat ja ligimesi õigesti.
Jeesus ütles mulle: "Meil on vähe aega."
Jumala Vaim hüüab mulle: "Kuuluta, et aega on vähe!
Nüüd peab meelt parandama ja pöörduma!"
Aeg saab otsa.
Et oleks otseühendus Jeesusega.
See, mida Jeesus saab sulle anda, seda sa kogudusest ei leia.
Leia See Jumala ees ja vii see oma kogudusse.
Palu, et võiksid üheainsagi inimese juhtida Jeesuse juurde.
Ja seejärel palu teine inimene ja kolmas, neljas jne.
Ole selle inimesega tõeliselt aus. Sa ei pea olema mingi usukangelane.
Pead ainult rääkima, kes on Jeesus ja et Ta kandis ristile me patud.
Et Ta on ainuke, kes saab need patud andeks anda
ja vabastada meid neist kohutavatest ahelatest,
mis hoiavad meid alatise pimeduse all,
et tundub, justkui Soome kristlaskond oleks täielikult surnud.
Tundub, et Jeesus justkui küsiks: "Mis matused siin toimuvad?"
Ta andis sellele riigile iseseisvuse selle pärast,
et Tal on meie jaoks ülesanne.
Ta eraldas meid suurtest riikidest ja tegi meist ühe rahva.
Tal on maailma viimastel päevadel Soome rahva jaoks suur ülesanne.
Aga kui usklikud sadades Soome kogudustes
jutlustavad pühapäevast pühapäevani ainult isekeskis,
loovad ilusaid jutlusi ega lähe välja, siis...
Jumal tahab armastust.
Et su töökohas, õpingute kohas ja kus iganes liigud,
saad osutada oma ligimestele Jeesuse armastust
ja siis viia nad kogudustesse.
Mis see selline on?
Kui Soome rahvas on pimeduses,
siis igal pool on väikesed tulukesed nimega kogudused,
kus usklikud askeldavad isekeskis.
Jeesus tuleb meilt aru pärima. Me peame minema välja.
Me ei saa hukka mõista inimesi, kes ei tunne veel Jumalat.
Me ei tohi vaadata ülalt alla stiilis: "Meie usklikud ja teie seal maailmas!"
vaid me peame armastama igat Jumala loodut.
Ta on loonud iga inimese siia maailma.
Me peame meelt parandama.
Ükski ilus jutlus ei aita,
kui Jeesus ise pole sul käskinud jutlustada.
Küsi Temalt, kus sa pead olema? Mida sa pead tegema?
Mida sa pead rääkima?
Võib olla sa oled väsinud jutlustaja,
kes oleks pidanud olema hoopis bussijuht.
Või oled ehk 20 aastat istunud oma koguduse tagareas
ja keegi pole sust õieti väljagi teinud.
Kuid Jeesus oleks tahtnud, et sina kuulutaks Sõna sellele maale.
Võib olla on need süsteemid natuke valesti.
Mina ei mõista kedagi hukka.
Ma olen patune, ma armastan.
Ja ma soovin, et nüüd asetataks asjad paika siin Soomes.
Siin ei aita enam ilusad jutlused, sest kui Jumala pühadus tuleb kohale,
saab kõik läbi raputatud.
Seetõttu tuleb võtta tõsiselt seda, mis on Piiblis kirjas.
Jeesus ütles: "Miks te ei tee seda, mida ma ütlen?"
Meeleparandust pattude andekssaamiseks
tuleb kuulutada kõigile rahvastele.
See on see, mida tuleb kuulutada. See asi on ju nii lihtne.
Jätkem inimeste kasvatamine Jumalale.
Kui keegi pole selline nagu mina usklikuna sooviksin,
las Jumal hoolitseb selle eest.
Et me ise ei torgiks Tema omi.
Tehkem meie oma osa ja tulgem Jeesuse juurde.
Palvetagem, palugem ja anugem,
et Ta ka tegelikut täidaks meid Püha Vaimu ja tulega.
Et Ta saadaks meid kannatustes olevate inimeste keskele
ütlema, et neil on lootust.
Et Jeesus kandis Kolgata ristil hoolt kõigi nende asjade eest.
Nad võivad vabaneda, terveneda ja saada uue elu taevast.
Soovin sulle Jumala õnnistusi.
Soovin sulle rahu.
Soovin sulle, et sa saaksid tulla tõe sisse.
Palun, et Jeesus paneks oma käed su peale ja tervendaks sind.
Ihu, hinge ja vaimu aladel.
Et Jumala Vaim näitaks sulle tõde.
Et Ta teeks sinust tõeliselt vaba inimese.
Kui sa seda kuuled ja sul voolavad pisarad,
siis Jeesus on su kõrval ja paneb oma käed su peale.
Oma verevermetes käed, kust veri pole ära kuivanud.
See on kirgas. Mina olen seda näinud.
Ta tuleb su üle ja tahab tervendada sind täieliku väega.
Aga esmalt tahab Ta anda su patud andeks
ja tervendada su haigused.
Ta tahab täna käia koos sinuga ja lohutada sind.
Mistõttu esimesena Jeesuse ette ja alles siis inimestelt abi otsima!
Aamen.
Soovides toetada Eesti TV7 tööd, võite helistada 900 1777 (hind 7)
või annetada pangaülekandega, leides me andmed www.tv7.ee
Tõlge: Raul Jürimaa